Et see mehhanism toimiks, on tarvis, et uus sisendsignaal saaks ajus käivitada mingi mittespetsiifilise aktiivsuse, mida on tarvis objekti teadvustamiseks. (see protsess peab olema mittespetsiifiline, kuna ta tekitatakse uue objekti poolt, kuid mõjub vana objekti teadvustamisele.) Huvitaval kombel polegi hetkel populaarsete teadvuseteooriate seas palju neid, mis rõhutaks mittespetsiifilise aktiivsuse olulisusele teadvuseprotsessides. Toredal kombel on aga üheks selliseks teooriaks, mille jaoks mittespetsiifiline (talamuse tuumadest tulev) aktiivsus on keskse tähtsusega teadvustatud kujundi loomisel, "kodumaine" ja rahvusvaheliselt tunnustatud teadvuseteooria professor Talis Bachmanni poolt. Ehk annab kirjeldatud töö põhjust, et kolleegidele selle teooria võimekust ja pädevust meelde tuletada?